|  |  |  |  |  |  |  |  |
| --- | --- | --- | --- | --- | --- | --- | --- |
| **Ordinul nr. 606/2010 pentru aprobarea Regulamentului privind atestarea titlului oficial de calificare în profesia de consilier juridic, obţinut în România, şi a experienţei în profesie dobândite în România de către cetăţenii români sau cetăţenii unui alt stat membru al Uniunii Europene ori aparţinând Spaţiului Economic European, în vederea admiterii şi practicării acesteia în celelalte state membre ale Uniunii Europene sau aparţinând Spaţiului Economic European** *În vigoare de la 03 martie 2010**Consolidarea din data de* *31 iulie 2019* *are la bază publicarea din Monitorul Oficial, Partea I nr. 140 din 03 martie 2010 şi include modificările aduse prin următoarele acte: Ordin* *4181/2016**;Ultimul amendament în 06 decembrie 2016.* |

|  |  |  |
| --- | --- | --- |
|

|  |  |
| --- | --- |
|  | **Fişa actului** |

 |
| Grupează pe: categorii **ani**

|  |
| --- |
|  |
|  |

 |

 |

*Având în vedere dispoziţiile art. 1 alin. (2), art. 3 şi 36 din Legea* *nr. 200/2004* *privind recunoaşterea diplomelor şi calificărilor profesionale pentru profesiile reglementate din România, cu modificările şi completările ulterioare,*

*în temeiul art. 13 din Hotărârea Guvernului* *nr. 652/2009* *privind organizarea şi funcţionarea Ministerului Justiţiei, cu modificările şi completările ulterioare,*

*ministrul justiţiei emite următorul ordin:*

   **Art. 1.** -  Se aprobă Regulamentul privind atestarea titlului oficial de calificare în profesia de consilier juridic, obţinut în România, şi a experienţei în profesie dobândite în România de către cetăţenii români sau cetăţenii unui alt stat membru al Uniunii Europene ori aparţinând Spaţiului Economic European, în vederea admiterii şi practicării acesteia în celelalte state membre ale Uniunii Europene sau aparţinând Spaţiului Economic European, prevăzut în anexa ce face parte integrantă din prezentul ordin.

   **Art. 2.** -  Direcţia servicii conexe va duce la îndeplinire dispoziţiile prezentului ordin.

   **Art. 3.** -  Prezentul ordin se publică în Monitorul Oficial al României, Partea I.

|  |  |
| --- | --- |
|  |  |
|  | p. Ministrul justiţiei, |
|  | Rodica Constantinovici, |
|  | secretar de stat |

    Bucureşti, 23 februarie 2010.

    Nr. 606/C.

**ANEXĂ**

REGULAMENT
privind atestarea titlului oficial de calificare în profesia de
consilier juridic, obţinut în România, şi a experienţei în
profesie dobândite în România de către cetăţenii români sau
cetăţenii unui alt stat membru al Uniunii Europene ori aparţinând
Spaţiului Economic European, în vederea admiterii şi practicării
acesteia în celelalte state membre ale Uniunii Europene sau
aparţinând Spaţiului Economic European

*\*) Potrivit art. IV din Ordinul ministrului justiţiei nr. 4181/2016, Regulamentul privind atestarea titlului oficial de calificare în profesia de consilier juridic, obţinut în România, şi a experienţei în profesie dobândite în România de către cetăţenii români sau cetăţenii unui alt stat membru al Uniunii Europene ori aparţinând Spaţiului Economic European, în vederea admiterii şi practicării acesteia în celelalte state membre ale Uniunii Europene sau aparţinând Spaţiului Economic European, aprobat prin Ordinul ministrului justiţiei nr. 606/C/2010, publicat în Monitorul Oficial al României, Partea I, nr. 140 din 3 martie 2010, se modifică şi se completează.*

**Art. 1.** -  În vederea accesului sau exercitării profesiei de consilier juridic sau a unei alte profesii similare celei de consilier juridic într-un stat membru al Uniunii Europene ori aparţinând Spaţiului Economic European, cetăţenii români ori cetăţenii unui alt stat membru al Uniunii Europene sau aparţinând Spaţiului Economic European, deţinători ai acestui titlu oficial de calificare, vor adresa o cerere Ministerului Justiţiei - Direcţia servicii conexe, prin care vor solicita eliberarea unei adeverinţe din care să rezulte calificarea profesională de consilier juridic şi exercitarea acestei profesii în România în decursul unei perioade de timp.

   **Art. 2.** -  Cererea va fi însoţită de următoarele acte:

   **a)** copia actului de identitate din care rezultă cetăţenia română sau cetăţenia unuia dintre statele membre ale Uniunii Europene ori aparţinând Spaţiului Economic European;

   **b)** copia legalizată sau certificată pentru conformitate cu originalul de pe diploma de licenţă în domeniul drept, eliberată de o instituţie de învăţământ superior acreditată în România;

   **c)** copia legalizată sau certificată pentru conformitate cu originalul de pe cartea de muncă sau de pe adeverinţa eliberată de angajator, conform anexei nr. 1, din care să rezulte că solicitantul a exercitat profesia de consilier juridic pe teritoriul României. Responsabilitatea pentru autenticitatea şi legalitatea datelor înscrise în copia cărţii de muncă sau în adeverinţă aparţine angajatorului.

   **Art. 21. -**   **(1)** Copia de pe documentele prevăzute la art. 2 lit. b) şi c) se realizează de către persoana desemnată din cadrul Ministerului Justiţiei, se certifică pentru conformitate cu originalul şi se semnează de persoana desemnată. Originalul documentului prezentat se restituie solicitantului după realizarea copiei.

   **(2)** Documentele prevăzute la alin. (1) pot fi depuse şi în copie legalizată, situaţie în care activităţile de certificare pentru conformitate cu originalul şi de semnare de către persoana desemnată nu se mai realizează.

   **Art. 3.** -  Ministerul Justiţiei - Direcţia servicii conexe eliberează o adeverinţă, conform anexei nr. 2, ce atestă calificarea de consilier juridic în România şi experienţa dobândită de solicitant în această profesie în România, în vederea admiterii şi practicării acestei profesii în alte state membre ale Uniunii Europene sau aparţinând Spaţiului Economic European.

   **Art. 4.** -  Anexele nr. 1 şi 2 fac parte integrantă din prezentul regulament.

**ANEXA Nr. 1**la regulament

Model adeverinţă eliberată de angajator

    Antetul unităţii angajatoare

Nr. de înregistrare/data

- Model -

ADEVERINŢĂ

    Se adevereşte prin prezenta că doamna/domnul ..................................... a fost încadrată/încadrat în funcţia de consilier juridic de la data de ........................................... (zi, lună, an), până la data de .............................. (zi, lună, an), exercitând efectiv, legal şi neîntrerupt1 această activitate pe această durată.

Funcţia ..................................................
Numele şi prenumele persoanei abilitate ..................
Semnătura şi ştampila ....................................

~SIGLĂ~

   **1** Acolo unde este cazul, se vor menţiona perioadele privind concediile medicale/creştere îngrijire copil/concedii fără plată, suspendare contract de muncă sau orice întrerupere a raporturilor de muncă/de serviciu.

**ANEXA Nr. 2**la regulament

    MINISTERUL JUSTIŢIEI

    DIRECŢIA SERVICII CONEXE

    Nr. de înregistrare/data ..............

- Model -

ADEVERINŢĂ

    Se adevereşte prin prezenta că doamna/domnul ........................... a obţinut în România calificarea profesională de consilier juridic în temeiul Diplomei de licenţă nr. ........./..............., eliberată de Universitatea ................................ din ........................, ca urmare a absolvirii Facultăţii de Drept din ........, profilul.................., specializarea ......................., şi a exercitării profesiei reglementate de consilier juridic în România pentru o perioadă de ............ ani, ........ luni, .......... zile.

    Actul/Actele normativ(e) care reglementează profesia de consilier juridic în România este/sunt ............................, publicat(e) în Monitorul Oficial al României, Partea I, nr. ........... .

Director
Numele şi prenumele .......................
Semnătura şi ştampila ....................
Direcţia servicii conexe